Benjamin Silva-Netto

Si Benjamin Silva-Netto (namundag kan Abril 27, 1939) sarong Pilipinong atleta asin iyo an pinakainot na representate kan Filipinas sa Karawat nin Olimpiyada kan 1968 sa marathon na ginibo sa Meksiko. He is the first Filipino to compete in a marathon event at the Summer Olympics. Siya an nanaog sa pinakainot na naidokumentong full marathon na ginibo sa Roxas, Capiz kan 1968 sa oras na 3:37:23.Salute to a Nagueño Olympian, now an Octogenarian  Bicol Mail (Kinua 2023-11-29)

Siya nag-adal sa Tinago Central School sagkod ikatulong grado dangan nagtapos nin elementarya sa Naga Parochial School kan 1953. Nagpadagos siya nin sekondarya sa Ateneo de Naga asin nagtapos kan 1957. Poon 1959 to 1961, nagkua siya nin kursong Machine Shop Technology sa Camarines Sur National School for Arts and Trade (CSNSAT, na nagin BCAT asin ngunyan iyo an  BISCAST. Huli sa pagigin mahusay na atleta, siya nagin iskolar sa Unibersidad kan Pilipinas-Diliman bilang estudyante sa kursong Mechanical Engineering. Alagad bago pa man niya matapos an kurso, siya nagin parte na kan Philippine Air Force. Kan 2012, si Silva-Netto nagin secretary general kan Philippine Amateur Track and Field Association. Siya igwang agom asin sarong aking babae na nakabase sa Estados Unidos. 

An saiyang tinitingag na tagatukdo iyo si Claro Pellosis kan Minalabac, Camarines Sur, saro man na Bikolanong atleta na siring niya nagin representante kan nasyon sa Karawat nin Olimpiyada sa duwang edisyon: taon 1960 asin 1964. 

Toltoltan